Nu ne mai place Dominicana. Care sunt destinațiile exotice preferate de români.
În 2020, Republica Dominicană a atras mai puțini turiști români. Numărul turiştilor români a scăzut, în 2020, la mai puţin de jumătate faţă de 2019. Maldive, Zanzibar și Mexic sunt printre destinațiile exotice preferate de români.
Chiar dacă românii au vânat destinaţiile exotice în pandemie, Republica Dominicană nu a fost printre preferate. Anul trecut, numărul turiştilor români care au mers în vacanţă acolo a scăzut la mai puțin de jumătate față de 2019. Puțin peste 4.500 de turiști români, după cum arată Banca Centrală din această ţară, scrie Ziarul Financiar.Cum arătau cifrele înainte de pandemieiApetitul românilor pentru această destinaţie se vede în numărul de sosiri din 2019, când aproape 11 mii de turişti români au mers în vacanţă în această ţară. Asta în contextul în care până în 2016 nu a existat nici un an cu mai mult de 2.000 de turişti români acolo. Aşa că în 2019 s-a atins un maxim record. Chiar dacă numărul de turişti români care au mers în Republica Dominicană s-a redus la mai puţin de jumătate în acest an, este totuşi al treilea cel mai ridicat nivel din ultimii 13 ani. Asta pentru că în Republica Dominicană intrarea este liberă şi fără restricţii. Mai mult, turiştii sunt atraşi de plaje exotice, mai ales când dau de preţuri mai mici decât în Maldive.România este pe locul 15 între ţările din Europa la nivel de turişti care au mers în Republica Dominicană în 2020. Campionii acestei destinaţii sunt Franţa cu peste 77 de mii de turişti, Rusia cu peste 75 de mii şi Spania cu peste 44 de mii de turişti. Aşa că România este aproape invizibilă la total, cu o contribuţie de peste 1 la sută, scrie Ziarul Financiar.Sosiri turişti români în Republica DominicanăSosiri turişti din Europa în republica Dominicană.